Amharer

Amharer (amharisk አማራ, ge'ez አምሐራ) er en folkegruppe som bor i det sentrale høylandet nord i Etiopia. De teller ca. 19,8 millioner personer, og utgjør med det om lag 26 % av landets innbyggere. Amharene er sammen med tigreanere de dominerende folkegruppene i landet. I Amhararegionen utgjør de 91 % av innbyggerne. 

De snakker amharisk, og er for det meste medlemmer av den etiopisk-ortodokse kirke. Amharisk er arbeidsspråket i den etiopiske statsforvaltningen, og historisk sett har amharene dominert den politiske og økonomiske virksomheten i landet.

Foruten i Etiopia bor det også amharer i nabolandene Somalia, Eritrea, Sudan, Egypt, Jemen og Djibouti, i tillegg til noen vestlige land.joshuaproject.net Amhara 

Amharene er jordbrukende. Regjeringspartiet Amhara National Democratic Movement har sin basis i denne folkegruppen.

Referanser

Kategori:Etniske grupper i Afrika
Kategori:Etniske grupper i Etiopia
Kategori:Etniske grupper i Somalia
Kategori:Etniske grupper i Eritrea
Kategori:Etniske grupper i Sudan
Kategori:Etniske grupper i Egypt
Kategori:Etniske grupper i Djibouti
Kategori:Etniske grupper i Jemen